Document ID: 31993R2130

Komisijas Regula (Euratom) Nr. 2130/93
(1993. gada 27. jūlijs),
ar kuru groza Regulu (Euratom) Nr. 3227/76 par Euratom drošības kontroles noteikumu piemērošanu
EIROPAS KOPIENU KOMISIJA,
ņemot vērā Eiropas Atomenerģijas kopienas dibināšanas līgumu un jo īpaši tā 79. pantu,
ņemot vērā Padomes apstiprinājumu,
tā kā Komisijas Regulā (Euratom) Nr. 3227/76 [1] noteikta to prasību būtība un apjoms, kas minētas Līguma 79. pantā;
tā kā saskaņā ar Regulu (Euratom) Nr. 3227/76 personām un uzņēmumiem ir jāpaziņo Komisijai tehniska un ekspluatācijas informācija un dati;
tā kā lai sniegtu atbalstu Starptautiskajai atomenerģijas aģentūrai (IAEA) starptautiskas drošības kontroles pastiprināšanā, ir vēlams, lai Komisija varētu nodot noteiktus drošības kontroles datus IAEA;
tā kā attiecībā uz jaunu iekārtu tehniskajiem pamatparametriem, lai par tiem savlaicīgi ziņotu IAEA, ir ieteicams pagarināt termiņu, kādā tie jāpaziņo Komisijai,
IR PIEŅĒMUSI ŠO REGULU.
1. pants
Regulu (Euratom) Nr. 3227/76 groza šādi.
1. Ar šādu daļu aizstāj 2. panta otro daļu:
"Par jaunu iekārtu tehniskiem pamatparametriem ziņo, kā noteikts 1. pantā, vismaz 200 dienas pirms pirmā kodolmateriāla pirmā sūtījuma plānotās saņemšanas.
Turklāt par jaunām iekārtām, kurās kodolmateriāla daudzums vai gada caurplūdes jauda pārsniedz vienu efektīvo kilogramu, vismaz 200 dienas pirms būvdarbu sākuma ir jāsniedz ziņas par tās īpašnieku, operatoru, ekspluatācijas nolūku, atrašanās vietu, tipu, jaudu un dienu, kad plānots nodot ekspluatācijā.".
2. "INFORMĀCIJAS UN DATU NODOŠANA
34.a pants
Komisija drīkst nodot Starptautiskajai atomenerģijas aģentūrai informāciju un datus, kurus tā iegūst saskaņā ar šo Regulu."
2. pants
Šī regula stājas spēkā 15 dienas pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1993. gada 27. jūlijā

Labels: 12
13
14